קול קטן

קול קטן (באנגלית: Little Voice) הוא סרט דרמה מוזיקלי בריטי משנת 1998. מארק הרמן ביים וכתב את התסריט המבוסס על המחזה "עלייתה ונפילתה של ליטל ווייס" מאת ג'ים קרטרייט. העלילה מתרחשת בעיר סקרבורו שביורקשייר, בבית של בני מעמד הפועלים, בו הנתיכים נשרפים לעיתים קרובות, והאוכל המועט שבמקרר כבר מעופש. הסרט מספר את סיפורה של לורה הוף, הידועה בשם LV ראשי התיבות באנגלית של 'ליטל ווייס' (קול קטן). לורה היא צעירה בודדה וביישנית הסובלת מאגורפוביה ובשל חרדה חברתית היא כמעט ואינה מוציאה הגה מפיה. היא מבלה את זמנה בהאזנה לתקליטים ישנים מתוך אוסף גדול של תקליטים שהשאיר אחריו אביה המנוח, ובהם שירים של הזמרות הגדולות כגון מרלן דיטריך, ג'ודי גרלנד ושירלי בייסי. ההנאה היחידה של לורה בחייה היא לשיר ולחקות את הזמרות הנערצות עליה, ובכך היא מוצאת מפלט מאמה, מארי, הרעשנית והשתלטנית. חיי החברה של לורה מתעוררים מעט כאשר מגיעים אנשי חברת הטלפון להתקין טלפון בביתם. בילי, העוזר הצעיר והביישן של הטכנאי, מגלה עניין בלורה, הוא חוזר לביתם לכאורה כדי לתת עלון הדרכה, אך למעשה הוא מעוניין לפגוש אותה שוב. לורה נאלצת לצאת מבדידותה כאשר אחד ממאהביה של אמה, ריי סיי, שהוא אמרגן של אמנים מדרגה שלישית, שומע אותה שרה. הוא מזהה את הכישרון המדהים שלה, ומנסה להפוך אותה לכוכבת למרות רצונה. ריי מצליח לשכנע את מיסטר בו, בעל מועדון לילה, לאפשר ללורה להופיע אצלו. היא מתגברת על הפחד שלה מפני קהל כאשר היא מדמיינת את אביה יושב בקהל, והיא מופיעה במיוחד בשבילו. לורה שרה סדרה של להיטים בהופעה מחשמלת מול קהל משולהב. אחרי ההצלחה הגדולה של ההופעה לורה מסתגרת בחדרה ולא מסכימה להופיע בשנית, למרות ההכנות הרבות שנעשו לקראת ההופעה הבאה אליה הוזמן גם סוכן אמנים ידוע מלונדון. באותו לילה הבית של מארי ולורה עולה באש וכל אוסף התקליטים נהרס. בילי, שתחביבו הוא גידול יוני דואר, מציל את לורה מהשרפה, ובאופן סמלי הוא מציל אותה גם מהבית ומאמא שלה. ברנדה בלתין - מארי הוף ג'יין הורוקס - ליטל ווייס (קול קטן) מייקל קיין - ריי סיי יואן מקגרגור - בילי ג'ים ברודבנט - מיסטר בּוּ פיליפ ג'קסון - ג'ורג' אנט בדלנד - סיידי השירים הבאים בוצעו בסרט על ידי ג'יין הורוקס: "The Man that Got Away" מאת הרולד ארלן ואיירה גרשווין "Lover Man (Oh Where Can You Be)" מאת ג'ימי דייוויס, ג'ימי שרמן ורוג'ר רמירז "מעבר לקשת" מאת הרולד ארלן ויפ הרבורג "שיקגו" מאת פרד פישר "I Wanna Be Loved By You" מאת הארי רובי, הרברט סטותארט וברט קלמר "Big Spender" מאת סי קולמן ודורותי פילדס "Sing As We Go" מאת הארי פאר דייוויס "Falling in Love Again" מאת פרדריק הולנדר וסמואל לרנר "Get Happy" מאת הרולד ארלן וטד קוילר מועמדות לפרס אוסקר לשחקנית המשנה הטובה ביותר - ברנדה בלתין זכייה בפרס גלובוס הזהב לשחקן הטוב ביותר - מייקל קיין מועמדות לפרס גלובוס הזהב לשחקנית הטובה ביותר - ג'יין הורוקס מועמדות לפרס גלובוס הזהב לשחקנית המשנה הטובה ביותר - ברנדה בלתין מועמדות לפרס באפט"א לסרט הבריטי הטוב ביותר מועמדות לפרס באפט"א לשחקן הטוב ביותר - מייקל קיין מועמדות לפרס באפט"א לשחקנית הטובה ביותר - ג'יין הורוקס מועמדות לפרס באפט"א לשחקנית המשנה הטובה ביותר - ברנדה בלתין מועמדות לפרס באפט"א לתסריט המעובד הטוב ביותר מועמדות לפרס באפט"א לסאונד הטוב ביותר מועמדות לפרס סאטלייט לסרט הטוב ביותר מועמדות לפרס סאטלייט לתסריט המעובד הטוב ביותר מועמדות לפרס סאטלייט לשחקן הטוב ביותר - מייקל קיין מועמדות לפרס סאטלייט לשחקנית הטובה ביותר - ג'יין הורוקס מועמדות לפרס סאטלייט לשחקנית המשנה הטובה ביותר - ברנדה בלתין מועמדות לפרס גילדת שחקני המסך לצוות השחקנים הטוב ביותר בסרט קולנוע מועמדות לפרס סאטלייט לשחקנית הטובה ביותר - ג'יין הורוקס מועמדות לפרס סאטלייט לשחקנית המשנה הטובה ביותר - ברנדה בלתין זכייה בפרס איגוד מבקרי הקולנוע של לונדון לשחקן השנה - מייקל קיין מועמדות לפרס הקולנוע הבריטי העצמאי לשחקנית הטובה ביותר - ג'יין הורוקס בשנת 1999 הפיק תיאטרון בית לסין גרסה ישראלית של המחזה בעיבוד ובימוי של הלל מיטלפונקט, בכיכובים של יונה אליאן, רמה מסינגר, רפי תבור ושלמה וישינסקי. אתר האינטרנט הרשמי של קול קטן "קול קטן", במסד הנתונים הקולנועיים IMDb (באנגלית) "קול קטן", באתר נטפליקס "קול קטן", באתר AllMovie (באנגלית) "קול קטן", באתר Rotten Tomatoes (באנגלית) "קול קטן", באתר Box Office Mojo (באנגלית) "קול קטן", באתר Metacritic (באנגלית) "קול קטן", באתר אידיבי "קול קטן", במסד הנתונים הקולנועיים KinoPoisk (ברוסית) נילי ברקן, ‏קול קטן מעורר שאלות גדולות, באתר גלובס, 24 בינואר 2000 קול קטן , באתר הבמה